Upute za podnošenje molbe za odobrenje teme diplomskog rada s pedagoško-psihološko-didaktičko-metodičkom komponentom

Pri Odsjeku za povijest moguće je napisati diplomski rad s pedagoško-psihološko-didaktičko-metodičkom (dalje: PPDM) komponentom. Cjelokupan iznos ECTS bodova koje donosi takav diplomski rad ubraja se u 60 ECTS bodova koje je tijekom studija potrebno prikupiti na predmetima za razvoj nastavničkih kompetencija.

Diplomski rad s PPDM komponentom obuhvaća **dvije kategorije** radova:

1. rad koji se u cijelosti bavi teorijom i/ili praksom učenja i podučavanja povijesti
2. rad u kojemu se *barem jedno poglavlje, odnosno najmanje 20 posto od propisanih 60-80 kartica teksta* bavi primjenom istraživane materije u učenju i podučavanju povijesti.

Napominjemo da se priprema za nastavni sat ne smatra dijelom glavnog teksta diplomskog rada već se stavlja u priloge.

Student nastavničkog smjera koji želi da mu se odobri tema diplomskog rada s PPDM komponentom, u dogovoru s budućim mentorom, upućuje krajem 3. semestra molbu *Povjerenstvu za diplomske radove s PPDM komponentom* (dalje: Povjerenstvo). Molbu supotpisuju student i predloženi mentor. Obrasci za molbe nalaze se u nastavku uputa.

Studenti koji pišu rad iz **kategorije 1** (rad koji se u cijelosti bavi učenjem i podučavanjem povijesti) molbi prilažu sinopsis diplomskog rada koji izrađuju na diplomskoj radionici nastavničkog smjera. Studenti koji pišu rad iz **kategorije 2** (rad u kojemu se *barem jedno poglavlje, odnosno najmanje 20 posto od propisanih 60-80 kartica teksta* bavi primjenom istraživane materije u učenju i podučavanju povijesti), molbi prilažu sinopsis izrađen na diplomskoj radionici koju su pohađali, ako je u njemu vidljivo kako će se u diplomskom radu ostvarivati PPDM komponenta (prema dolje navedenim kriterijima). Ako to u sinopsisu nije vidljivo, umjesto sinopsisa prilažu obrazloženje u kojemu će:

1. navesti naslov teme te opisati temu diplomskog rada
2. objasniti na koji će se način istraživana materija prilagoditi za učenje i podučavanje povijesti (skicirati osnovnu ideju, navesti barem neke strategije, metode ili tehnike), na način koji opravdava kriterij od najmanje 20 posto diplomskog rada
3. objasniti kako je navedeni pristup utemeljen u stručnoj literaturi o učenju i podučavanju povijesti (navesti literaturu iz koje su preuzeti osnovni koncepti i ideje; navesti istraživanja ili teorije učenja i podučavanja koja govore u prilog efikasnosti odabranog pristupa; navesti druge primjere).

Ako Povjerenstvo utvrdi da predložena tema ima odgovarajuću PPDM komponentu, tema se upućuje na sjednicu Odsjeka (na način kako se i inače teme i mentori dojavljuju za dnevni red sjednica). Uz prijavu teme svakako valja napomenuti da je riječ o radu s PPDM komponentom.

Nakon uspješno obranjenog diplomskog rada s PPDM komponentom student treba ispuniti *potvrdu o obranjenom radu s PPDM komponentom* koja se nalazi na stranicama Centra za obrazovanje nastavnika. Mentor ovjerava potvrdu potpisom i pečatom Odsjeka.

Povjerenstvo za diplomske radove s PPDM komponentom čine doc. dr. sc. Snježana Koren, voditeljica nastavničkog smjera, prof. dr. sc. Hrvoje Gračanin, voditelj diplomske radionice nastavničkog smjera i Dea Marić, članica Katedre za metodiku nastave povijesti. Molbe za priznavanje teme diplomskog rada s PPDM komponentom upućuju se na email adrese povijest@m.ffzg.unizg.hr i skoren@m.ffzg.hr.

Ime i prezime studenta

JMBAG:

Email:

Povjerenstvo za diplomske radove

s PPDM komponentom

Odsjek za povijest

MOLBA

Molim da mi se tema diplomskog rada odobri kao tema s pedagoško-psihološko-didaktičko-metodičkom komponentom te da se time ECTS bodovi za diplomski rad ubroje u 60 ECTS bodova potrebnih za stjecanje nastavničkih kompetencija. S obzirom da izrađujem rad iz **kategorije 1,** koji se u cijelosti bavi teorijom i praksom učenja i podučavanja povijesti, molbi prilažem *sinopsis diplomskog rada*.

U Zagrebu,

 (datum)

Potpis predloženog mentora Potpis studenta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime studenta

JMBAG:

Email:

Povjerenstvo za diplomske radove

s PPDM komponentom

Odsjek za povijest

MOLBA

Molim da mi se tema diplomskog rada odobri kao tema s pedagoško-psihološko-didaktičko-metodičkom komponentom te da se time ECTS bodovi za diplomski rad ubroje u 60 ECTS bodova potrebnih za stjecanje nastavničkih kompetencija. S obzirom da izrađujem rad iz **kategorije 2,** u kojemu se barem jedno poglavlje, odnosno najmanje 20 posto od propisanih 60-80 kartica teksta bavi primjenom istraživane materije u učenju i podučavanju povijesti, molbi prilažem *sinopsis diplomskog rada koji sadrži i obrazloženje PPDM komponente*.

U Zagrebu,

 (datum)

Potpis predloženog mentora Potpis studenta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_